১৬ জানুয়ারি চট্টগ্রামের রাউজানের বিপ্লবী সূর্যসেনের স্মৃতিময় প্রাঙ্গণ ঘুরে দেখবেন তিনি। একই দিনে বক্তৃতা করবেন চট্টগ্রাম বিশ্ববিদ্যালয়ের পক্ষ থেকে তাকে দেওয়া বিশেষ সম্মানসূচক ডিলিট প্রদানের অনুষ্ঠানেরও। ‘অনুষ্ঠানটি হবে সংক্ষিপ্ত এবং ভাব-গাম্ভীযপূর্ণ’, বাংলানিউজকে জানান চট্টগ্রাম বিশবিদ্যালয়ের সমাজবিজ্ঞান অনুষদের ডিন প্রফেসর ড. ফরিদউদ্দিন আহামদ। ‘স্বাগত ভাষণ দেবেন উপাচার্য, ধন্যবাদ জানাবেন উপ-উপাচার্য, ভারতের সাবেক রাষ্ট্রপতির বক্তৃতাই অনুষ্ঠানের মূল আকর্ষণ’, বলেন ড. ফরিদ। মঙ্গলবার (১৬ জানুয়ারি) দুপুরে ক্যাম্পাসের মধ্যস্থলে শহীদ আবদুর রব হল মাঠে আয়োজিত হবে অনুষ্ঠানটি।